section_heading: Biskupstvo
paragraph_text: Papa Franjo imenovao ga je kotorskim biskupom, a imenovanje je objavljeno 22. prosinca 2020. godine. Biskupsko ređenje bilo je najavljeno za 7. travnja 2021. u Kotorskoj katedrali. Međutim, 18. ožujka 2021., tijekom zasjedanja Biskupske konferencije Bosne i Hercegovine, objavljeno je da će ređenje zbog ograničenja u vrijeme pandemije koronavirusa, biti u Mostaru umjesto u Kotoru kako je ranije predviđeno.